b"\n_START_ARTICLE_\nOrquestra\n_START_PARAGRAPH_\nUna orquestra \xc3\xa9s un conjunt instrumental. Dit d'una altra manera, una agrupaci\xc3\xb3 de m\xc3\xbasics en representaci\xc3\xb3 dels diferents instruments que existeixen, dirigits normalment per un director, i que interpreten l'obra de manera conjunta._NEWLINE_A part de l'orquestra simf\xc3\xb2nica tal com se la coneix popularment, es poden trobar altre tipus d'agrupacions orquestrals segons el que requereixi l'obra a interpretar, com per exemple poden ser: l'orquestra de cambra (un format redu\xc3\xaft de la simf\xc3\xb2nica), l'orquestra de corda (amb nom\xc3\xa9s representaci\xc3\xb3 d'aquesta tipologia d'instruments), l'orquestra simf\xc3\xb2nica amb cor, l'orquestra simf\xc3\xb2nica amb solistes vocals o instrumentals, etc. A m\xc3\xa9s a m\xc3\xa9s, la instrumentaci\xc3\xb3 pot variar prou en funci\xc3\xb3 del criteri del compositor, aix\xc3\xad com el nombre total d'integrants de l'orquestra. Per\xc3\xb2 si ens limitem al patr\xc3\xb3 m\xc3\xa9s corrent d'orquestra, nom\xc3\xa9s es poden citar certs instruments, llistats a sota."